நெடில்

நெடில் பாரதிராமன் ஓ, இது விதி என்றாய் இல்லை, வீதி என்றேன் வீதியில் விரைந்ததால்தானே விதி வாய்த்தது ? ஓ, இது சதி என்றாய் இல்லை, சாதி என்றேன் சாதி என்பதால்தானே சதி வெடிக்கிறது ? ஓ, இது பணம் என்றாய் இல்லை, பாணம் என்றேன் பாணம் என்பதால்தானே பாதாளம்வரை பாய்கிறது ? ஓ, இது நிதி என்றாய் இல்லை, நீதி என்றேன் நீதி என்பதால்தானே நிறைவாய்க் கிடைக்கிறது ? ஓ, இது மனம் என்றாய் இல்லை, மானம் என்றேன் மானம் என்பதால்தானே மனமும் மருகுகிறது ஓ, இது முடம் என்றாய் இல்லை, மூடம் என்றேன் மூடம் என்றபின்தானே வாய் முடமானாய் ?